b'\n_START_ARTICLE_\nPaasikiven I hallitus\n_START_SECTION_\nHallitusohjelma\n_START_PARAGRAPH_\nJ. K. Paasikivi ilmoitti hallituksensa t\xc3\xa4rkeimm\xc3\xa4ksi tavoitteeksi hallitusmuotokysymyksen ratkaisemisen. Paasikivi uhkasi eduskuntaa omalla erollaan ja ilmeisesti my\xc3\xb6s koko senaatin erolla, mik\xc3\xa4li monarkiaa ei hyv\xc3\xa4ksytt\xc3\xa4isi. Muiksi teht\xc3\xa4viksi h\xc3\xa4n ilmoitti muiden muassa ulkopolitiikan kehitt\xc3\xa4misen, It\xc3\xa4-Karjalan kysymyksen ratkaisun, maan sis\xc3\xa4isen j\xc3\xa4rjestyksen palauttamisen, sotalaitoksen organisoinnin, elintarviketilanteen parantamisen, kapinavahinkojen selvitt\xc3\xa4misen ja edelt\xc3\xa4neen Svinhufvudin hallituksen aloittaman sis\xc3\xa4isen uudistusohjelman toteuttamisen.'